EkBass/fiwiki-20250220-pages-articles huggingface dataset:
John William Godward

John William Godward (9. elokuuta 1861 Wimbledon, Lontoo – 13. joulukuuta 1922 Lontoo) oli englantilainen taidemaalari, joka maalasi uusklassisia maalauksia, jotka esittivät naishahmoja sijoitettuina suihkulähteiden ja kukka-asetelmien luo. Naisten kasvot kuvasivat heidän tunteitaan. https://www.thehistoryofart.org/john-william-godward/biography/ == Elämänvaiheita == John William Godward oli vanhempiensa esikoinen. Perheeseen, joka oli varakas, syntyi viisi lasta. Vanhemmat eivät mitenkään voineet hyväksyä poikansa aikeita ryhtyä taidemaalariksi. Hän kuitenkin uhmasi vanhempiaan ja ryhtyi Lawrence Alma-Tademan johdolla opiskelemaan taidetta. Suuttuneet vanhemmat leikkasivat poikansa kuvat pois kaikista perhekuvista. Godward opiskeli myös Royal Academyssa, missä piti suurimman osan näyttelyistään. Kun Godward päätti matkustaa vuonna 1912 mallinsa kanssa Italiaan, katkesivat viimeisetkin välit vanhempiin. Italiassakaan elämä ei ollut helppoa, hänen taidettaan pidettiin vanhentuneena. Godward alkoi kärsiä masennuksesta joka johtui siitä, että hänen taiteensa sai huonon vastaanoton ja perhesiteiden katkeamisesta. Hän palasi kotimaahansa vuonna 1921. Vuonna 1922 Godward teki itsemurhan. Hänen uransa taiteilijana sekä itsemurha olivat perheen mielestä niin häpeällisiä, että he polttivat kaikki hänestä otetut valokuvat, paperit ja muistoesineet. Uskotaan, että hänestä on olemassa vain yksi kuva. == Teoksia == File:John William Godward - Dolce Far Niente (1904).jpg|Dolce far Niente, 1904 File:Godward With Violets Wreathed and Robe of Saffron Hue 1902.jpg|With Violets Wreathed and Robe of Saffron Hue, 1902 File:The quiet pet, by John William Godward.jpg|The quiet pet, 1906 == Lähteet == == Aiheesta muualla == * http://www.getty.edu/art/collection/artists/608/john-william-godward- british-1861-1922/ Luokka:Englantilaiset taidemaalarit Luokka:Itsemurhan tehneet Luokka:Vuonna 1861 syntyneet Luokka:Vuonna 1922 kuolleet
Lounais-Hämeen Pirtti

Lounais-Hämeen Pirtti on vuonna 1948 valmistunut kotiseututalo Saaren kansanpuistossa Tammelassa Lounais-Hämeessä. Talon rakentaminen Saaren kansanpuistoon käynnistettiin Lounais-Hämeen kotiseutu- ja Museoyhdistyksen aloitteesta vuonna 1946 ja se vihittiin käyttöön toukokuussa 1948. Talon suunnitteli arkkitehti Veikko Kyander, joka on suunnitellut myös Saaren kansanpuiston kesäteatterin ulkoilmakatsomon ja Tammelan kirkon edustalla olevan hakkapeliittapatsaan. Pirtin omistaa Lounais-Hämeen pirtin säätiö. Pirtin esineistöön kuuluvat muun muassa Lounais-Hämeen pitäjien kirkkojen keskiaikaisia suojeluspyhimyksiä esittävät veistokset ja Lounais-Hämeen kuntien vaakunat. Pöydiksi ulkoterassille saatiin vanhat myllynkivet.Lahtonen 1993: 110. Pirtin alakerran hakkapeliittakellari muistuttaa Tammelasta 30-vuotiseen sotaan lähteneistä hakkapeliittasotilaista ja kellarissa on esillä näihin liittyvää esineistöä.. Hakkapeliitta-aiheisen lasimaalauksen teki taiteilija Tapani Lemminkäinen. Kotiseututalona Lounais-Hämeen pirtti oli Suomen ensimmäinen. Aloitteentekijänä sen rakentamishankkeessa oli Lounais- Hämeen kotiseututyön keskeinen vaikuttaja, myöhempi Turun yliopiston professori Esko Aaltonen. Talon ainekset kerättiin talkoilla ja lahjoituksina ja ajan sotien jälkeen ollessa taloudellisesti raskas rahoitusta varten perustettiin Lounais-Hämeen Pirtin Säätiö.Lahtonen 1993: 108-109. Jo ennen Lounais-Hämeen pirtti Lounais-Hämeen kotiseutu- ja museoyhdistyksen aloittesta oli Saaren kansanpuiston viereen Kaukolanharjulle rakennettu Kaukolanharjun näkötorni ja vuonna 1933 kansanpuistoon ulkoilmateatteri. Kansanpuistoon oli koottu näytteille myös joitakin talonpoikisrakennuksia, kuten myllypirtti, ja esinöistöä, kuten ruuhia ja myllynrattaita. Kaukolanharjulle paljastettiin muistomerkki taiteilija Albert Edelfeltille 1953 ja Saaren sillan lähelle muistomerkki "kolmen sotilaan hauta" 1949.Lahtonen 1993: 106-109. ==Lähteet== * Lahtonen, Hannu: Esko Aaltosen aatteellinen toiminta. Teoksessa: ===Viitteet=== luokka:Tammelan rakennukset ja rakennelmat Luokka:Lounais-Häme Luokka:Kotiseututyö
Hidaka

Hidaka voi tarkoittaa: == Maantiede == * Hidaka, Japanin kaupunki Saitaman prefektuurissa * Hidaka, Japanin maaseutukaupunki Hokkaidōn prefektuurin Hidakan aliprefektuurissa * Hidaka, Japanin maaseutukaupunki Wakayaman prefektuurissa * Hidaka, Japanin kyläkunta Kōchin prefektuurissa * Hidaka, Japanin entinen maaseutukaupunki Hyōgon prefektuurissa * Hidakan aliprefektuuri, Japanin aliprefektuuri Hokkaidōn prefektuurissa * Hidakan piirikunta, Japanin piirikunta Hokkaidōn prefektuurissa * Hidakan piirikunta, Japanin piirikunta Wakayaman prefektuurissa * Hidakavuoret, vuorijono Hokkaidōn saarella Japanissa == Henkilöt == * Hiroaki Hidaka (1962–2006), japanilainen rikollinen * Masamitsu Hidaka (s. 1969), japanilainen animesarjojen ohjaaja * Noriko Hidaka (s. 1962), japanilainen näyttelijä ja laulaja * Noritaka Hidaka (s. 1947), japanilainen jalkapalloilija * Usaburō Hidaka (?–?), japanilainen jalkapalloilija
Pioltello

Pioltello on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 12 kilometriä koilliseen. Pioltellon väkiluku kasvoi nopeasti toisen maailmansodan jälkeen, ja paikkakunnan yleisilme on moderni. == Maantiede == Pioltello sijaitsee tasankomaalla Milanon itäisellä esikaupunkivyöhykkeellä Lombardian länsiosassa. Sen frazionet ovat Limito, Rugacesio ja Seggiano. Pioltello kuuluu historialliseen Martesanan alueeseen. == Historia == Pioltellon historian suuret linjat ovat samat kuin Milanon. Ensimmäinen kirjallinen maininta Pioltellosta on vuodelta 1020 muodossa Plautellum; nimi saattaa viitata alueen tasaiseen maastoon. Alueella on asuttu jo huomattavasti aiemmin: Seggianosta on löydetty nekropoli, joka on ajoitettu 300-luvulle. Napoleonin aikakaudella Pioltello toimi Martesanan alueen pääpaikkana. Vuonna 1869 Pioltelloon suunniteltiin liitettäväksi laajoja alueita, kuten Rodano idästä. Suunnitelma kaatui ja lopulta Pioltelloon liitettiin vain Limito. Ennen toista maailmansotaa Limito ja Pioltello olivat vähäisiä maalaiskyliä, joissa elettiin vuosisataisten agraariperinteiden mukaan. Paikkakunta kaupungistui vinhaa vauhtia 1950-luvulta alkaen. Väkiluku kuusinkertaistui 1950-luvun alusta 2010-luvulle. Pioltellon rakennuskanta on verraten modernia, vanhimmat rakennukset - Sant'Andrean kirkko ja Palazzo della Pesa - ovat 1700-luvulta. == Talous ja liikenne == Pioltellon teollisuus on monipuolista (elintarvikkeita, kemianteollisuutta, mekaniikkaa). Vähittäiskauppaketju Esselungan pääkonttori sijaitsee Pioltellossa. Pioltellon rautatieasema, Stazione di Pioltello-Limito, sijaitsee rataosuudella Milano–Venetsia. Asema on Milanon paikallisjunaliikenteen piirissä. Pioltellon kautta kulkevat maantiet SP 14 ja SP 103, jotka yhdistävät paikkakunnan Milanon seudun moottoriteihin. == Lähteet == == Aiheesta muualla == *Pioltello, Lombardia, Italia — Sunrise, Sunset, and Daylength Luokka:Milanon metropolikaupungin kunnat
David Quinn

David Quinn (s. 30. heinäkuuta 1966 Rhode Island) on uransa lopettanut yhdysvaltalainen jääkiekkoilija ja nykyinen jääkiekkovalmentaja. == Pelaajaura == Minnesota North Stars varasi Quinnin vuoden 1984 varaustilaisuudessa ensimmäisellä kierroksella 13. pelaajana. Varauksen jälkeen Quinn meni Bostonin yliopistoon jonka joukkueessa hän pelasi. Vuonna 1988 Quinnilla diagnosoitiin hemofilia eikä hän pystynyt pelaamaan. Quinn sai hoitoa ja teki vuonna 1992 sopimuksen New York Rangersin kanssa. Hän pelasi kuitenkin vain Rangersin AHL-joukkueessa ja lopetti uransa seuraavana vuonna. Quinn oli pelipaikaltaan puolustaja ja kätisyydeltään left. == Valmentajaura == Quinn on toiminut valmentajana Northeastern yliopistossa, Nebraska-Omahan yliopistossa ja Bostonin yliopistossa jossa hän oli opiskellut. Kaudet 2009-2012 Quinn toimi Colorado Avalanchen AHL-joukkueen Lake Erie Monstersin päävalmentajana. Kauden 2012-2013 Quinn toimi Avalanchen apuvalmentajana. Tämän jälkeen hän lähti Bostonin yliopistoon päävalmentajaksi. 23. toukokuuta 2018 New York Rangersin organisaatio ilmoitti palkanneensa David Quinnin NHL-joukkueensa päävalmentajaksi. Ensimmäisen voittonsa NHL-runkosarjassa päävalmentajana Quinn saavutti 11. lokakuuta 2018 ottelussa San Jose Sharksia vastaan. Toukokuussa 2021 Rangers antoi Quinnille potkut sen jälkeen, kun tämä oli valmentanut joukkuetta kolmen kauden ajan. https://www.tsn.ca/new-york- rangers-fire-head-coach-david-quinn-after-three-seasons-1.1638429 == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset jääkiekkovalmentajat Luokka:Vuonna 1966 syntyneet Luokka:Elävät henkilöt
Bollate

Bollate on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 10 kilometriä luoteeseen. Bollate on kasvanut Milanon kyljessä ja jakanut sen kohtalot. Kaupungissa on muun muassa lääketeollisuutta. == Maantiede == Bollate sijaitsee Lombardian länsiosassa ja tiheään asutun Milanon metropolikaupungin pohjoisosassa. Lähes 80 neliökilometrin laajuinen luonnonpuisto Parco delle Groane levittäytyy Bollaten pohjoispuolella. == Historia == Bollaten nimi saattaa olla kelttiläistä perua, jolloin se palautuisi koivuun (beola). Nykyisin koivu on yleinen etenkin Castellazzon frazionessa. Toinen vaihtoehto on latinan bula, joka viittaa alueen useisiin vesilähteisiin. Keltit asuttivat aluetta ennen roomalaisvaltaa. Rooman valtakunnan aikana Bollaten halki kulki Via Mediolanum-Bilitio, joka johti Mediolanumista (Milano) Luganumiin (Lugano). Nyky-Bollatesta on varhaisin kirjallinen maininta vuodelta 1039. Milanon merkitys kasvoi sydänkeskiaikana, ja se otti pesäeroa Pyhästä saksalais-roomalaisesta keisarikunnasta. Fredrik I Barbarossan joukot tuhosivat Bollaten huhtikuussa 1162, ja se rakennettiin uudelleen Legnanon taistelun (1176) jälkeen. Bollate pysyi uskollisena Milanolle, ja oli siten Milanon vihollisten silmätikkuna. 1300-luvulla huomattava osa paikkakunnan väestöstä muutti toisaalle. Noin vuonna 1570 Bollate läänitettiin espanjalaiselle don Jorge Manriquez de Laralle. 1800-luvulla Bollateen liitettiin muun muassa Baranzate, joka itsenäistyi omaksi kunnakseen vuonna 2004. Ennen Baranzaten itsenäistymistä Bollaten väkiluku oli enimmillään noin 50 000\. Bollaten historiallisia rakennuksia ovat muun muassa barokkityylinen Villa Arconati 1620-luvulta ja kaupungin suojeluspyhimyksen San Martinon kirkko. Bollaten vankila, Carcere di Bollate, sijaitsee nimestään huolimatta Baranzaten ja Milanon hallinnollisilla alueilla. Kun vankila otettiin käyttöön joulukuussa 2000, se kuului vielä Bollaten alueeseen. == Talous ja liikenne == Bollatessa on muun muassa kemianteollisuutta. Jälkiteollisten kaupunkien tavoin myös Bollaten elinkeinoelämä on palveluvaltaistunut. Bollatessa on kaksi rautatieasemaa, Stazione di Bollate Centro ja Stazione di Bollate Nord. Kumpikin sijaitsee 21-kilometrisen Milano–Saronno-radan varrella. Milanon kehämoottoritie kulkee Bollaten eteläpuolitse, ja se välittää liikennettä tehokkaasti eri puolille Eurooppaa. == Lähteet == == Aiheesta muualla == *Bollate, Lombardia, Italia — Sunrise, Sunset, and Daylength Luokka:Milanon metropolikaupungin kunnat
Hidaka (Saitama)

Hidaka () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin eteläosassa Chichibuvuorten itäreunalla. Kaupungin läpi virtaa Komajoki. Hidakassa on 55 449 asukasta (elokuussa 2020) ja sen pinta-ala on 47,48 neliökilometriä. Hidakan maaseutukaupunki perustettiin vuonna 1955 liittämällä yhteen Koman ja Komagawan kyläkunnat. Koman kylään (高麗) muutti Nara-kaudella 700-luvun alussa siirtolaisia Goguryeosta (高句麗) Korean niemimaalta, ja paikkakunnan nimi onkin tästä peräisin. Edo-kaudella 1600–1800-luvuilla Koma kehittyi markkinapaikkana Komajoen laakson suulla. Sittemmin toisen maailmansodan jälkeen Hidaka on kasvanut yhtenä Suur-Tokion metropolialueen lukuisista esikaupungeista. Kaupunkiin on sijoittunut muun muassa sementtiteollisuutta. Kaupunkioikeudet Hidakalle myönnettiin vuonna 1991. Hidakan nähtävyyksiin kuuluu Kinchakudan virkistysalue, joka tunnetaan Lycoris radiata -hämähäkkililjoistaan (higanbana). Rakennettua kulttuuriperintöä edustavat esimerkiksi Koma-jinjan šintolainen pyhäkkö, Shōden-inin buddhalainen temppeli ja Japanin tärkeäksi kulttuuriomaisuudeksi valittu Koma-suvun asuintalo. Hidakaa palvelevat JR Higashi-Nihonin Hachikō-linja ja Kawagoe-linja sekä Seibu-rautateiden Ikebukuro-linja. == Kuvia == Tiedosto:Hidaka Saitama Komago Old Folk House 1.JPG|Entinen Arai-suvun asuintalo Komassa Tiedosto:Saitamakendo No181 Hidaka City 1.JPG|Katu Hidakassa Tiedosto:Hidaka Saitama Shodenin Shorakuji Panorama 1.JPG|Shōden-in Shōraku-ji Tiedosto:Musashi-Takahagi Station south entrance 20120905.JPG|Musashi-Takahagin rautatieasema == Lähteet == == Aiheesta muualla == * Kaupungin internetsivut Luokka:Saitaman prefektuurin kaupungit
Mustiala - Porras - Kaukolanharju

Mustiala - Porras - Kaukolanharju on yksi Suomen ympäristöministeriön vuonna 1992 määrittelemistä Suomen valtakunnallisesti arvokkaista maisema-alueista. Maisema-alue sijaitsee Tammelassa Kanta-Hämeen maakunnassa. Se ulottuu Tammelan Mustialasta Tammelan kirkonkylän, Saaren kartanon, Kaukolanharjun ja Saaren kansanpuiston kautta Tammelan Portaaseen ja Hämeen Härkätielle ja käsittää myös Tammelan Kaukolan, Hykkilän ja Lunkaan kylät Pyhä- ja Kuivajärvien rannoilla. Alueen sisällä Mustialan maanviljelysopisto, Tammelan kirkko sekä Saaren kartano ja kansanpuisto ovat myös Museoviraston vuonna 2009 määrittelemiä valtakunnallisesti merkittäviä rakennettuja kulttuuriympäristöjä, samoin kuin aluetta Tammelan Portaassa leikkaava Hämeen Härkätie. Kaukolanharju ja Saaren kansanpuisto muodostavat myös Kaukolanharjun Natura 2000 -suojelualueen. ==Lähteet== Luokka:Valtakunnallisesti arvokkaat maisema-alueet Suomessa Luokka:Tammelan luonto
Ansible

Ansible on ohjelmisto, jota käytetään ohjelmistojen asennukseen ja käyttöönottoon ja asetusten jakamiseen. Sen kirjoitti alun perin Michael DeHaan ja Red Hat osti ohjelmiston 2015. Ansiblea voi käyttää tietokoneiden, virtuaalikoneiden ja pilvipalvelujen ylläpitoon. Ohjelmisto on GPL-lisensoitu vapaa ohjelmisto. DeHaan työskenteli Red Hatin Emerging Technologies -ryhmässä, jossa hän kehitti Cobblerin. Cobbler, Puppet ja Func olivat ensimmäinen työkaluketju DevOpsin tullessa muotiin. Jätettyään Red Hatin DeHaan alkoi kehittää Ansiblea alkuvuodesta 2012. Vuonna 2013 perustetiin AnsibleWorks, Inc. -yhtiö tukemaan ja markkinoimaan ohjelmistoa.https://web.archive.org/web/20151023121850/http://www.ansible.com/blog/2013/12/08/the- origins-of-ansible Ansiblea voi käyttää Unixin kaltaisten käyttöjärjestelmien ja Microsoft Windowsin ylläpitoon. Se ei vaadi erityistä asiakasohjelmaa, vain SSH-yhteyden Pythonin ajamiseen tai Windows Remote Management -yhteyden, jolla voi ajaa PowerShellia. Hallintakoneen pitää olla yleensä käyttää Unixin kaltaista käyttöjärjestelmää tai Windows Subsystem for Linuxia. ==Lähteet== Luokka:Ohjelmistot
Joensuunlahti - Venesillanlahti

Joensuunlahti - Venesillanlahti on Natura 2000 -suojelualue Tammelassa Kanta- Hämeen maakunnassa. Se käsittää vesialuetta Tammelan Kuivajärvessä järven pohjoispäässä Joensuunlahdella ja Venesillanlahdella järven luoteisrannalla Kankaisten ja Saaren kylien luona. Lahdista Venesillanlahti on aiemmin muodostanut salmen Kuivajärven ja viereisen Pyhäjärven välille. Kun Tammelan Pyhä- ja Kuivajärvien pintaa vuonna 1827 laskettiin parilla metrillä, Venesillan kohdalla ollut salmi madaltui ja lopullisesti vesiyhteys katkesi salmen poikki kulkevan maantien penkereeseen nykyisellä yhdystiellä 2823. 2010-luvulla Venesillan kohdalla oleva vesiyhteys avattiin rakentamalla tien alitse rumpu Venesillalahden veden vaihtumisen ja veden laadun parantamiseksi. ==Lähteet== Luokka:Suomen Natura-alueet Luokka:Tammelan luonto
Segrate

Segrate on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 10 kilometriä koilliseen. Segraten keskusta on rakennettu pääosin 1960-luvulla. == Maantiede ja ilmasto == Segrate sijaitsee Lombardian länsiosassa ja tiheään asutun Milanon metropolikaupungin itäosassa. Tekojärvi Idroscalo di Milano sijaitsee osittain Segraten alueella. Se rakennettiin 1920- ja 1930-luvuilla vesilentokoneiden käyttöön. Milanon toinen päälentoasema, Linate, sijaitsee niin ikään osin Segraten alueella. Segrate on muun Milanon seudun tavoin osa laajaa Pojoen laaksoa, jossa talvet ovat viileitä ja osin sumuisia ja luntakin saattaa sataa. Kesät ovat lämpimiä, ja etelästä saapuvat subtrooppiset ilmamassat muuttuvat tukaliksi, mikäli tuulisuus on samaan aikaan vähäistä. Alpeilta puhaltaa kaikkina vuodenaikoina voimakkaita föhntuulia. Ylin 2000-luvulla mitattu lämpötila on 38,0 °C ja alin –12,6 °C. == Historia == Vanhin Segratea koskeva asiakirja on Codex Diplomaticus Longobardiae vuodelta 830. Paikkakunnan nimessä on Lombardiassa yleinen -ate, joka viittaa esimerkiksi alueella virtaavaan jokeen, kuten Lambrate Lambro-joen varrella. Segraten nimen alkuperä ei ole yhtä ilmeinen. Uskottavimpana pidetään teoriaa, joka perustuu rukiin (segale) viljelyyn. Segrate kuului Melzon läänityksiin aina vuoteen 1689, jolloin se siirtyi Colombon suvulle. Segraten ja Pioltellon liitosta kaavailtiin 1860-luvulla, mutta aie raukesi ja lopulta päädyttiin liittämään Novegro ja Rovagnasco Segrateen. Segraten merkittäviä rakennuksia ovat entinen kaupungintalo ja nykyinen kirjasto ja kulttuurikeskus Centro culturale Giuseppe Verdi 1960-luvulta ja Oscar Niemeyerin suunnittelema Mondadorin pääkonttori vuodelta 1975. == Talous ja liikenne == Segraten teollisuus on monipuolista. Segraten rautatieasema, Stazione di Segrate, sijaitsee Milano–Venetsia-radan varrella. Segrate kuuluu Milanon paikallisjunaliikenteen piiriin ja kaupunki on erinomaisten moottoritieyhteyksien läheisyydessä. == Lähteet == == Aiheesta muualla == *Segrate, Lombardia, Italia — Sunrise, Sunset, and Daylength Luokka:Milanon metropolikaupungin kunnat
Aspremont (Alpes-Maritimes)

Aspremont on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee noin 12 kilometriä Nizzasta pohjoiseen. Kunnan keskusta sijaitsee korkealla mäellä. Se on ollut nykyisellä paikalla vuodesta 1426 lähtien. Vanha kylä hylättiin tuolloin, ja sen rauniot ovat yhä nähtävillä Mont Cima -vuorella. Mont Chauve -vuoren laella on vuonna 1890 valmistunut linnoitus Fort du Mont Chauve. Se oli osa Ranskan puolustamiseksi rakennettua Séré de Rivières järjestelmää. ==Lähteet== ==Aiheesta muualla== Luokka:Alpes-Maritimesin kunnat
Cadillac CT4

Cadillac CT4 on yhdysvaltalaisen General Motorsin Cadillac-brändin alla valmistettu automalli. Cadillac ATS:n korvaava CT4 esiteltiin 30. toukokuuta 2019. Autoa valmistetaan Lansing Grand River Assembly -tuotantolaitoksella Lansingissa, Michiganissa, sekä Shanghaissa, Kiinassa. CT4 saapui yhdysvaltalaisiin myymälöihin alkuvuonna 2020. == Lähteet == ===Viitteet=== == Aiheesta muualla == CT4 Luokka:D-segmentin autot Luokka:2020-luvun autot
Aspremont

Aspremont voi viitata seuraaviin asioihin: * Aspremont, ranskalainen kunta Alpes-Maritimesin departementissa. * Aspremont, ranskalainen kunta Hautes- Alpesin departementissa.
Anetta Lukjanova

Anetta Lukjanova (s. 1993) on suomalainen kuvataiteilija. Hänen opiskeli vuosina 2016–2019 Barcelonassa öljyvärimaalausta (Barcelona Academy of Art). Hänen tuotantonsa käsittää maalauksia, piirroksia ja muraaleja. Hän toimii myös yksityisen kuvataidekoulun opettajana. Lukjanovan julkisia seinämaalauksia on nähtävillä Suomessa esimerkiksi Vantaalla (Hakunilan ostoskeskus ja Louhelan rautatieasema), Mikkelissä (Vesitornintie 6) ja Mäntsälässä (S-marketin seinä, Kapinatori). Julkisia teoksia ovat muun muassa seuraavat seinämaalaukset: * Fasaanit (2017), Vantaa * Jokiyöt (2018), Vantaa (osa teoskokonaisuudesta) * Punarinta (2019), Mäntsälä. * Xoxo (2021), Jekaterinburg == Kuvia tuotannosta == Tiedosto:Anetta Lukjanova - Fasaanit (2017) - Hakunilan ostoskeskus, Laukkarinne 4 - Hakunila - Vantaa.JPG|Fasaanit (2017), Vantaa. Tiedosto:Louhelan aseman muraalit (Jokiyöt) - 2018 - Uomatie 3 (Patotie 1), Louhela - Myyrmäki - Vantaa - 1.jpg| Jokiyöt (2018), Vantaa. Tiedosto:Anetta Lukjanova ja Taneli Stenberg - Väärät vermeet (2019) - Vesitorninkatu 6 - Lehmuskylä - Mikkeli.jpg|Väärät vermeet, 2019, Mikkeli. == Lähteet == Luokka:Suomalaiset taidemaalarit Luokka:Vuonna 1993 syntyneet Luokka:Elävät henkilöt
Iwona Sobotka

Iwona Sobotka (s. 19. lokakuuta 1981 Mława) on puolalainen ooppera- ja konserttilaulaja, äänialaltaan sopraano.Iwona Sobotka Culture.pl Sobotka valmistui Varsovan Chopin-musiikkiyliopistosta (diplomi 2005). Hän sai koulutusta myös Tom Krauselta Madridin Reina Sofía -musiikkikorkeakoulussa. Hän on saanut monia palkintoja, kuten Kuningatar Elisabetin laulukilpailun Grand Prix'n Brysselissä vuonna 2004. Sobotka on esiintynyt useimmissa Euroopan maissa, Yhdysvalloissa ja Japanissa. Kapellimestareita, joiden johdolla hän on esiintynyt, ovat olleet muiden muassa Colin Davis, Simon Rattle, Sylvain Cambreling, Gabriel Chmura, Thomas Hengelbrock, Jacek Kaspszyk, Jerzy Maksymiuk ja Antoni Wit. Ensimmäisenä sooloalbuminaan Sobotka julkaisi toukokuussa 2004 Karol Szymanowskin laulujen kokoelman. Kaudella 2007/2008 sopraano esiintyi ensimmäisen kerran Pariisin oopperassa Ygrainen roolissa Paul Dukasin oopperassa Ariane et Barbe-bleue. Vuonna 2009 hän teki ensimmäisen esiintymisensä Varsovan suurteatterissa tulkitsemalla Susanin roolin Stanisław Moniuszkon oopperassa Verbum nobile. Sobotka on tehnyt yhteistyötä sellaisten pianistien kuin Piotr Anderszewskin ja Ángel Cabreran kanssa. Konserttilaulajana hänen ohjelmistoonsa on kuulunut Szymanowskin, Richard Straussin ja Frédéric Chopinin teoksia. == Lähteet == Luokka:Puolalaiset oopperalaulajat Luokka:Sopraanot Luokka:Vuonna 1981 syntyneet Luokka:Elävät henkilöt
Kirsti Huttunen

Kirsti Liisa Marjatta Huttunen (s. 23. kesäkuuta 1960 Laukaa) on suomalainen pianisti.Otavan Musiikkitieto A–Ö, uudistetun laitoksen 1. painos (1997), toim. Keijo Virtamo Huttunen sai vuonna 1986 diplominsa Sibelius-Akatemiasta, jossa häntä opetti Eero Heinonen. Hänen muita opettajiaan olivat Leea Isotalo, Edward Auer, Stanislav Knor ja Dmitri Baškirov. Hän voitti Ilmari Hannikainen -kilpailun Jyväskylässä vuonna 1978 ja saavutti Arto Satukankaan kanssa jaetun ensimmäisen sijan Maj Lind -pianokilpailussa vuonna 1979. Huttunen on pitänyt lukuisia sooloresitaaleja SuomessaKirsti Huttunen Savonia ja konsertoinut lisäksi Los Angelesissa sekä Moskovassa. Hän on erityisesti Johannes Brahmsin ja Franz Lisztin ohjelmistojen tulkitsija. Huttunen on myös esiintynyt eri orkestereiden, kuten Radion sinfoniaorkesterin solistina. Huttunen on esiintymisuransa lisäksi toiminut esimerkiksi opettajana ja tutkijana Sibelius-Akatemiassa sekä eri kilpailujen, kuten Maj Lind -pianokilpailun tuomaristojen jäsenenä. == Lähteet == Luokka:Suomalaiset pianistit Luokka:Vuonna 1960 syntyneet Luokka:Elävät henkilöt
Pat Bonner

Patrick Joseph "Pat" Bonner (s. 24. toukokuuta 1960 Cloughglass) on irlantilainen jalkapalloilija, pelipaikaltaan maalivahti. Hän on pituudeltaan 188-senttimetrinen. Hän edusti koko ammattilaisuransa ajan skotlantilaisseura Celticiä. Hän pelasi Irlannin maajoukkueessa 80 maaottelua. Bonner pelasi Englannissa Leicester Cityn junioreissa. Hän siirtyi skotlantilaisseura Celticiin kesällä 1978 ja pelasi siellä 20 vuotta, joskaan ei enää vuoden 1995 jälkeen kuulunut pelaavaan kokoonpanoon. Hän pelasi seurassa kaikkiaan 641 ottelua. Hän voitti Skotlannin liigamestaruuden neljä kertaa ja Skotlannin cupin myös neljä kertaa. Bonner pelasi Irlannin maajoukkueessa 80 maaottelua vuosina 1981–1996. EM-kilpailuissa 1988 hän pelasi joukkueensa kaikki kolme ottelua, joissa Irlanti voitti Englannin 1–0, pelasi Neuvostoliiton kanssa tasan 1–1 ja hävisi Alankomaille 0–1. MM-kilpailuissa 1990 hän pelasi Irlannin kaikki viisi ottelua joukkueen yltäessä puolivälieriin ja torjui Romaniaa vastaan pelatun neljännesvälierän päättäneessä rangaistuspotkukilpailussa Romanian viidentenä laukojana vuorossa olleen Daniel Timoften laukauksen. MM- kilpailuissa 1994 hän pelasi joukkueensa kaikki neljä ottelua, mutta neljännesvälierässä Alankomaita vastaan hän päästi ensimmäisen jakson lopulla Wim Jonkin löysän kaukolaukauksen helposti käsiensä kautta maaliin, jolloin Alankomaat pääsi 2–0-johtoon, mikä jäi myös lopputulokseksi. == Lähteet == Luokka:Irlantilaiset jalkapallomaalivahdit Luokka:Vuonna 1960 syntyneet Luokka:Elävät henkilöt
Andy Townsend

Andy Townsend (s. 23. heinäkuuta 1963 Maidstone, Englanti) on irlantilainen jalkapalloilija, pelipaikaltaan keskikenttäpelaaja. Hän on pituudeltaan 180-senttimetrinen. Hän pelasi koko ammattilaisuransa Englannissa ja siitä yli 15 kautta pääsarjatasolla. Hän pelasi Irlannin maajoukkueessa 70 maaottelua ja toimi myös joukkueen kapteenina. Hän lopetti pelaajauransa vuonna 2000. Townsend pelasi 1980-luvun alkupuolella alemmilla sarjatasoilla Welling Unitedin ja Weymouthin joukkueissa kunnes siirtyi vuonna 1985 Southamptoniin, jossa hän pelasi vuoteen 1988 saakka. Tämän jälkeen hän edusti vuosina 1988–1990 Norwich Cityä, vuosina 1990–1993 Chelseaa, vuosina 1993–1997 Aston Villaa, vuosina 1997–1999 Middlesbrough'ta ja vuosina 1999–2000 West Bromwich Albionia. Hän voitti Englannin liigacupin Aston Villan joukkueessa vuosina 1994 ja 1996. Townsend pelasi Irlannin maajoukkueessa 70 maaottelua ja teki niissä seitsemän maalia vuosina 1989–1998. MM-kilpailuissa 1990 hän pelasi Irlannin kaikki viisi ottelua joukkueen yltäessä puolivälieriin ja teki Romaniaa vastaan pelatun neljännesvälierän päättäneessä rangaistuspotkukilpailussa joukkueensa kolmantena laukojana maalin. MM- kilpailuissa 1994 hän pelasi avauskokoonpanossa joukkueensa kaikki neljä ottelua. Hän pelasi vielä vuoden 1998 MM-kilpailujen karsinnat päättäneissä jatkokarsintaotteluissa Belgiaa vastaan, mutta Irlanti hävisi ne kahden ottelun yhteismaalein 2–3 ja jäi MM-kilpailujen ulkopuolelle. == Lähteet == Luokka:Irlantilaiset jalkapalloilijat Luokka:Vuonna 1963 syntyneet Luokka:Elävät henkilöt
Kevin Sheedy

Kevin Sheedy (s. 21. lokakuuta 1959 Builth Wells, Wales) on irlantilainen jalkapalloilija, pelipaikaltaan keskikenttäpelaaja. Hän pelasi koko ammattilaisuransa Englannissa ja siitä yli kymmenen kautta pääsarjatasolla. Hän pelasi Irlannin maajoukkueessa 46 maaottelua. Sheedy aloitti liigauransa Hereford Unitedissa ja siirtyi vuonna 1978 pääsarjaseura Liverpooliin. Vuonna 1982 hän siirtyi naapuriseura Evertoniin ja pelasi siellä lähes kymmenen kautta. Hän oli voittamassa muun muassa Euroopan cup-voittajien cupia vuonna 1985. Hän pelasi vielä alemmilla sarjatasoilla vuosina 1992–1993 Newcastle Unitedissa ja vuosina 1993–1994 Blackpoolissa. Sheedy pelasi Irlannin maajoukkueessa 46 maaottelua ja teki niissä yhdeksän maalia vuosina 1983–1993. EM-kilpailuissa 1988 hän pelasi joukkueensa kolmesta ottelusta yhdessä avauskokoonpanossa ja tuli kahdessa ottelussa vaihdosta kentälle. MM- kilpailuissa 1990 hän pelasi Irlannin kaikki viisi ottelua avauskokoonpanossa joukkueen yltäessä puolivälieriin. Hän teki alkulohko-ottelussa Englantia vastaan ottelun viimeiseksi maaliksi jääneen 1–1-tasoitusmaalin ja teki Romaniaa vastaan pelatun neljännesvälierän päättäneessä rangaistuspotkukilpailussa joukkueensa ensimmäisenä laukojana maalin. == Lähteet == Luokka:Irlantilaiset jalkapalloilijat Luokka:Vuonna 1959 syntyneet Luokka:Elävät henkilöt
Alan McLoughlin

Alan McLoughlin (20. huhtikuuta 1967 Manchester, Englanti – 4. toukokuuta 2021) oli irlantilainen jalkapalloilija, pelipaikaltaan keskikenttäpelaaja. Hän oli pituudeltaan 173-senttimetrinen. Hän pelasi koko ammattilaisuransa Englannissa, mutta pääsarjatasolla hän pääsi pelaamaan melko vähän. Hän pelasi Irlannin maajoukkueessa 42 maaottelua. McLoughlin pelasi 1980-luvun puolivälissä Manchester Unitedin reservijoukkueessa. Tämän jälkeen hän edusti vuoteen 2003 saakka kestäneellä urallaan Swindon Townia, Torquay Unitedia, Southamptonia, Aston Villaa, Portsmouthia, Wigan Athleticia, Rochdalea ja Forest Green Roversia. McLoughlin pelasi Irlannin maajoukkueessa 42 maaottelua ja teki niissä kaksi maalia vuosina 1990–2000. MM-kilpailuissa 1990 hän pääsi kentälle kahdessa alkulohko-ottelussa. MM-kilpailuissa 1994 hän kuului joukkueeseen mutta ei saanut peliaikaa. == Lähteet == Luokka:Irlantilaiset jalkapalloilijat Luokka:Vuonna 1967 syntyneet Luokka:Vuonna 2021 kuolleet
Hjalmar Kokko

Hjalmar Kokko (, 4. maaliskuuta 1898 Helsinki – 1941 Itä-Karjala) oli suomalainen painija ja painivalmentaja. Hän siirtyi sisällissodan jälkeen Neuvosto-Venäjälle ja voitti myöhemmin Neuvostoliiton mestaruuden kreikkalais- roomalaisen painin 67 kg:n sarjassa. == Elämä ja ura == Helsingin Jyryä edustanut Kokko osallistui Suomen sisällissotaan seuran urheilijoista kootun Jyryn komppanian riveissä, ja pakeni sodan loppuvaiheessa Neuvosto-Venäjälle. Vuosina 1921–1923 Kokko opiskeli Pietarin kansainvälisessä punaupseerikoulussa. Talvella 1922 hän taisteli Toivo Antikaisen johtamassa hiihtokomppaniassa rajan yli tunkeutuneita suomalaisjoukkoja vastaan. Kurssin suoritettuaan Kokko toimi punaupseerikoulussa liikunnanopettajana 1923–1926. Vuonna 1926 Kokko voitti kreikkalais-roomalaisen painin Neuvostoliiton mestaruuden sarjassa 67 kg, ja 1928 hän sijoittui Moskovan spartakiadien yhteydessä järjestetyissä mestaruuskilpailuissa pronssille. Vuosina 1932–1937 Kokko oli painivalmentajana Karjalan autonomisen tasavallan urheiluinstituutissa, jonka jälkeen hän siirtyi paininopettajaksi P. F. Lesgaftin kansalliseen fyysisen kasvatuksen instituuttiin Leningradiin. Kokko osallistui talvisotaan, ja natsi-Saksan hyökättyä Neuvostoliittoon kesällä 1941, hän ilmoittautui vapaaehtoiseksi rintamapalvelukseen. Kokon kuolemasta ei ole tarkkaa tietoa. Erään version mukaan hän olisi kadonnut taistelutehtävässä joulukuussa 1941. Toisen mukaan Kokko johti suomalaisten linjojen takana toiminutta erikoisosastoa, joka joutui väijytykseen Sortavalan lähistöllä. Joidenkin tietojen mukaan Kokko lähetettiin rintaman yli vakoojana ja kiinni jäätyään teloitettiin. Tarinan mukaan hän tempaisi paitansa auki teloitusryhmän edessä ja osoitti rintaansa tatuoitua Jyryn merkkiä kehottaen ampumaan siihen. == Lähteet == Luokka:Suomalaiset kreikkalais-roomalaisen tyylin painijat‎ Luokka:Neuvostoliittolaiset kreikkalais-roomalaisen tyylin painijat‎ Luokka:Neuvostoliittolaiset toisessa maailmansodassa kaatuneet Luokka:Suomen sisällissodan punaiset Luokka:Vuonna 1898 syntyneet Luokka:Vuonna 1941 kuolleet
Riistaveden kotiseutumuseo

Riistaveden kotiseutumuseo eli Riistaveden museopiha on Kuopion Riistaveden Melalahdessa sijaitseva ja toimiva kotiseutumuseo ja -museoalue. Museopihaa ylläpitää ja sen tapahtumia järjestää Riistavesi-Seura. == Lähteet == ==Aiheesta muualla== *Virtuaaliopas Riistaveden museopihan alueelle (Riistavesi-Seura) Luokka:Melalahti (Kuopio) Luokka:Kuopion museot Luokka:Suomen kotiseutumuseot
Alexis Piron

Alexis Piron (1689 Dijon, Ranska – 1773 Pariisi, Ranska) oli ranskalainen runoilija ja näytelmäkirjailija.Prion, Alexis, BnF, viitattu 1.9.2020 Hän toimi asianajajana Dijonissa mutta muutti 1719 Pariisiin, missä hän pian saavutti näytelmillään yleisön ihailun.Piron, Alexis, Nordisk familjebok Hyvin myönteisen vastaanoton sai esimerkiksi monologi Arlequin-Deucalion (1722) ja huvinäytelmä La métromanie ou le poète (1738). Ne molemmat ovat todellisia kekseliäisyyden ja kepeyden mestariteoksia. Aivan yhtä hyvin eivät onnistuneet murhenäytelmät Callisthène (1730), Gustave Wasa (1733) ja Fernand Cortez (1744). Monet Pironin pienemmät runot ovat hienoja, silloinkin kun ne paljastavat kirjailijan heikkoudet, etenkin hänen kyltymättömän kunnianhimonsa ja epikurolaisen elämänkatsomuksensa. Kuvaavia siinä suhteessa ovat esimerkiksi hänen ilkeät ja hauskat epigramminsa, etenkin "Contre Voltaire", sekä laulunsa ja kertomuksensa. Piron valittiin Ranskan akatemiaan 1753, mutta kuningas Ludvig XV kumosi valinnan sillä verukkeella, että riettaan nuoruudenrunonsa "Ode à Priape" vuoksi hän ei ollut sopiva sellaisen kunnianosoituksen saajaksi.Montesquieu, esprit charitable, L'École de Montesquieu, viitattu 1.9.2020 Pironin kootut teokset Œuvres ilmestyivät 1777, julkaisemattomat teokset 1859, 1879 ja 1880. == Lähteet == ==Aiheesta muualla== * Contre Voltaire en Théâtre Classique Luokka:Ranskalaiset näytelmäkirjailijat Luokka:Ranskalaiset runoilijat Luokka:Vuonna 1689 syntyneet Luokka:Vuonna 1773 kuolleet
Kyyhkyslakka

Kyyhkyslakka on kesyjen kyyhkysten pesä-, lepo- ja turvapaikaksi rakennettu laatikkomainen suoja tai pieni rakennus. Ne sisältävät yleensä kyyhkysreikiä lintujen pesimistä varten. Kyyhkyset ovat olleet historiallisesti tärkeä ruoan lähde Lähi-idässä ja osassa Eurooppaa, ja niitä on pidetty munien, lihan ja lannan vuoksi. == Kyyhkyslakkoja == Kuva: Luxembourg City dovecot rue d'Anvers.jpg|Kyyhkyslakka Luxembourg Cityssä Kuva: Dove house.jpg|Kyyhkyslakka Englannissa Kuva: Duvslag. Ambodifomby, Ambodifombi. Madagaskar - SMVK - 021946.tif|Madagaskarilainen kyyhkyslakka 1900-luvun alussa Kuva: Duiventoren Kortrijk naast Conservatorium.JPG| Kyyhkyslakka Belgian Kortrijkssa Kuva: Kärsö gård 2008z.jpg|pienoiskuva|Kärsö gårdin kyyhkyslakka == Lähteet == == Aiheesta muualla == Luokka:Eläinsuojat Luokka:Lintuharrastus
Aleksei Pisemski

Aleksei Feofilaktovitš Pisemski (; 1820–1881) oli venäläinen kirjailija. Hän tutustui Moskovan yliopistossa länsieurooppalaiseen kirjallisuuteen, jonka realistit ja naturalistit viehättivät häntä. Kun hän palveli myöhemmin virkamiehenä eri seuduilla, hän rikastutti havaintojaan maaseudun, etenkin talonpoikaisväestön, elämästä.Tietosanakirja. Osa 7. Tietosanakirja-Osakeyhtiö 1915 Ensimmäinen novelli "Herravalta", jonka hän oli kirjoittanut 1847, sai sensuurin vuoksi ilmestyä vasta 1857. Tunnetuimpia hänen teoksistaan ovat Tuhat sielua, Intohimoon perustuva avioliitto, Katkera kohtalo (teoksia ei suomennettu), joka on vaikuttava näytelmä kansanelämästä, sekä pessimistinen romaani Rauhaton meri, jossa Pisemski lausuu tuomionsa ihmisluonnon heikkouksista. Hänen vakaumuksensa mukaan jaloilla aatteilla ei ole valtaa ihmiselämässä, jonka määräävät pelkästään voitonhimo ja sukuvietti. Tämä synkkä maailmankatsomus, jota hän esittää kaikessa alastomuudessa naturalistisissa kuvauksissaan, vei hänet yhteentörmäykseen aikansa vapaamielisten kanssa. == Lähteet == ==Aiheesta muualla== Luokka:Venäläiset kirjailijat Luokka:Vuonna 1820 syntyneet Luokka:Vuonna 1881 kuolleet
Bryce Menzies

Bryce Menzies (s. 21. elokuuta 1987 Mesa, Arizona) on yhdysvaltalainen erämaa- ja aavikkorallikuljettaja. Hän on muun muassa voittanut Baja 500 rallin kolmesti (2011, 2012, 2014), TORC Pro-2:n kolmesti (2011–2013) ja on SCORE International aavikkorallisarjan mestari.Toyo Tires Adds Off-Road Superstar Bryce Menzies to Team Toyo Roster media.toyotires.com Viitattu 1.9.2020 ==Ralliura== Menzies saavutti isompaa menestystä voitettuaan 2007 CORR Single Buggy mestaruuden, jossa hänet palkittiin myös kauden parhaana tulokkaana. Menzies siirtyi tämän jälkeen kirppuautoista erämaalava-autojen pariin. Hän muun muassa sijoittui vuonna 2010 10-parhaanjoukkoon Mint 400, Vegas 2 Reno ja Baja 500 ralleissa.Bryce Menzies: Offroad & Rally redbull.com Viitattu 1.9.2020 2011 Menzies siirtyi ajamaan TORC-sarjaan Pro-2 luokkaan, jossa hän voitti mestaruuden heti avauskaudellaan. Menzies onnistui puolustamaan mestaruuttaan heti seuraavalla kaudella ja voitti myös toisen kerran Baja 500 -rallin. Hän voitti vielä kolmannen kerran peräkkäin TORC mestaruuden 2013 ja saavutti samana vuonna MINT 400 -rallin voiton. Vuodet 2015–2017 Menzies kilpaili Lucas Oil erämaaralleissa, joista hän voitti viisi. Hänen oli tarkoitus ajaa 2017 Dakar rallissa, mutta joutui jättämään väliin loukkaantumisen vuoksi.Dakar 2019: US-American Bryce Menzies wants to become first American to win marathon-rallye.com 1.2.2018 Viitattu 1.9.2020 Menzies ajoi toisen erämaarallin Silk Wayn, jossa hän oli lähellä saavuttaa kolmostilan. Menzies voitti yhden erikoiskokeen.SILK WAY RALLY 2019: US DRIVER MENZIES FIRED UP FOR SILK WAY RALLY CHALLENGE rallyraidnetwork.com Viitattu 1.9.2020 2018 Menzies osallistui ensimmäistä kertaa Dakar-ralliin, jossa hän ajoi X-raidissa Mikko Hirvosen tallikaverina Mini John Cooper Works Buggylla. Menzies oli kilpailussa parhaimmillaan neljäntenä, kunnes keskeytti toisen erikoiskokeen alussa ajettuaan hiekkatöyssyyn liian suurella nopeudella.Dakar Rally: Bryce Menzies’ spectacular crash out of fourth place foxsports.com.au 8.1.2018 Viitattu 1.9.2020 2019 Menzies voitti Best in the Desert -rallin, joka ajettiin Las Vegasista Renoon. Hän oli mukana myös Silk Way erämaarallissa tällä kertaa PH-Sportin Peugeot 3008 DKR:lla. 2020 hän ajoi toiseksi Mint 400 -rallissa. ==Lähteet== Luokka:Yhdysvaltalaiset ralliautoilijat Luokka:Vuonna 1987 syntyneet Luokka:Elävät henkilöt
John Felagha

John Felagha (27. heinäkuuta 1994 – 31. elokuuta 2020) oli nigerialainen jalkapalloilija, pelipaikaltaan maalivahti. Hän kuoli AIDSiin 31. elokuuta 2020 Senegalissa.Nigerian goalkeeper dies in Senegal == Lähteet == Luokka:Nigerialaiset jalkapalloilijat Luokka:Vuonna 1994 syntyneet Luokka:Vuonna 2020 kuolleet
Krasnozjorskoje

Krasnozyorskoje (ven. Краснозёрское) on kaupunkimainen taajama Novosibirskin alueella Venäjällä. Vuonna 2020 Krasnozyorskojeissä oli 9133 asukasta. Krasnozyorskoje sijaitsee 270 kilometrin päässä Novosibirskistä. Kaupunki on Krasnozyorskojein alueen hallintokeskus. Krasnozyorskoje on perustettu vuonna 1773. == Lähteet == Luokka:Novosibirskin alueen kaupunkimaiset taajamat‎
Masljanino

Masljanino () on kaupunkimainen taajama Novosibirskin alueella Venäjällä. Vuonna 2020 Masljaninossa oli 13 079 asukasta. Masljanino sijaitsee 119 kilometrin päässä Novosibirskistä. Kaupunki on Masljaninon alueen hallintokeskus. Masljanino on perustettu vuonna 1644. == Lähteet == == Lähteitä == Luokka:Novosibirskin alueen kaupunkimaiset taajamat‎
Tšistoozjornoje

Tšistoozjornoje () on kaupunkimainen taajama Novosibirskin alueella Venäjällä. Vuonna 2020 Tšistoozjornojessa oli 5 368 asukasta. Tšistoozjornoje sijaitsee 420 kilometrin päässä Novosibirskistä, ja se on Tšistoozjornojen alueen hallintokeskus. Tšistoozjornoje on perustettu vuonna 1913. == Lähteet == == Aiheesta muualla == Luokka:Novosibirskin alueen kaupunkimaiset taajamat‎
Maailmankisat 1965

Neljännet Maailmankisat järjestettiin vuonna 1965 Helsingissä 30. kesäkuuta–1. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät ja päätukijana oli alkuvaiheessa Apu-lehti; tällöin viimeistä kertaa. Kilpailut järjestettiin miehille. Neljänsien kisojen kahtena kilpailupäivänä oli kaikkiaan 47 881 katselijaa. Laji Kultaa Kultaa Hopeaa Hopeaa Pronssia Pronssia 100 m Gaoussou Koné 10,3 (siv. Stad.enn.) Enrique Figuerola 10,4 David Jones 10,7 200 m Theron Lewis 21,0 Andrzej Badeński 21,3 David Jones 21,7 400 m Andrzej Badeński 46,3 Wilson Kiprugut 46,6 Theron Lewis 46,7 800 m Wilson Kiprugut 1.51,0 Manfred Matuschewski 1.51,2 Harri Jansson 1.51,3 1500 m Jim Grelle 3.40,8 Dyrol Burleson 3.41,4 John Davies 3.42,2 5000 m Michel Jazy 13.27,6 (EE) Kipchoge Keino 13.28,2 Ron Clarke 13.29,4 10 000 m Mohammed Gammoudi 28.56,2 Bruce Tulloh 29.05,4 Tetsuay Koizumi 29.37,6 110 m aidat Blaine Lindgren 14,2 (siv. Stad.enn.) Marcel Duriez 14,2 (siv. Stad.enn.) Ralph Boston 14,3 400 m aidat Ron Whitney 52,0 Tapani Ilkka 53,3 Pertti Pyrrö 55,2 3000 m estejuoksu Maurice Herriot 8.48,8 Esko Sirén 8.51,8 Jouko Kuha 8.51,8 Korkeushyppy Otis Burrell 2,06 m Kuniyosi Sugioka 2,01 m Henrik Hellén 2,00 m Seiväshyppy Bob Seagren 4,90 m Wolfgang Nordwig 4,90 m Aulis Kairento 4,80 m Pituushyppy Ralph Boston 7,83 m Rainer Stenius 7,70 m Pentti Eskola 7,63 m Kolmiloikka Stig Bäcklund 15,28 m Luis-Felipe Areta 15,25 m Pertti Pousi 15,23 m Kuulantyöntö Vilmos Varju 18,14 m Raimo Leino 17,16 m Seppo Simola 17,10 m Kiekonheitto Ludvík Daněk 59,44 m Pentti Repo 55,56 m Lars Haglund 55,22 m Moukarinheitto Gyula Zsivótzky 67,44 m Josef Matousek 65,72 m Tagea Sugahara 62,42 m Keihäänheitto Jorma Kinnunen 85,02 m Terje Pedersen 81,28 m Gergely Kulcsár 81,10 m Kisojen parhaalle urheilijalle jaettava Timo Sarpanevan suunnitteleman kiertopalkinnon sai Ranskan 5 000 metrin juoksija Michel Jazy, joka teki 5 000 metrillä Euroopan ennätyksen. Hän sai itselleen palkinnosta 30 cm:n suuruisen pienoisveistoksen näköiskappaleen. ==Lähteet== * * ==Viitteet== Luokka:Vuoden 1965 yleisurheilu 60
Peugeot 2008 DKR

Peugeot 2008 DKR on Peugeotin valmistama erämaaralliauto, jolla on voitettu dakar-ralli kerran 2016. Ranskalainen Team Peugeot Total käytti autoa vuosien 2015 ja 2016 Dakar-ralleissa. Sen korvasi 2017 Peugeot 3008 DKR -malli. ==Dakar-ralli== ===2015=== Team Peugeot Total teki paluun Dakar-ralliin 2015 kolmella kuljettajalla; Stephane Peterhansel, Carlos Sainz ja Cyril Despres.Dakar Rally 2015: Carlos Sainz and Cyril Despres to start with Peugeot 2015 marathonrally.com 1.9.2020 Paluu ei ollut menestys, kun Peterhansel sijoittui 11:nneksi, Despres sijalle 34, kun taas Sainz keskeytti. ===2016=== Team Peugeot Total osallistui myös seuraavaan Dakar-ralliin 2016. Tällä kertaa viidellä kuljettajalla; Stephane Peterhansel, Carlos Sainz, Cyril Despres, Sébastien Loeb ja Romain Dumas. Peugeot otti heti voiton, kun Peterhansel ajoi noin 35 minuutin erolla voittoon. Despres ajoi seitsemänneksi ja Loeb oli yhdeksäs. Peugeot johti rallia toisesta erikoiskokeesta lähtien. Loeb johti rallia viiden erikoiskokeen jälkeen, kunnes Peterhansel johti pääosin rallia loppuun saakka. Myös Sainz ajoi yhdeksännen erikoiskokeen jälkeen kilpailun ensimmäisenä, mutta joutui keskeyttämään. Loeb voitti neljä erikoiskoetta, Peterhansel kolme ja Sainz kaksi. Dakarin jälkeen Despres voitti heinäkuussa ajetun Silk Way rallin.Team PEUGEOT Total Dakar 2018 driver and co-driver presentation automobilsport.com Viitattu 1.9.2020 ==Dakar voitot== Vuosi Kuljettaja Kartanlukija 2016 Stéphane Peterhansel Jean-Paul Cottret ==Silk Way voitot== Vuosi Kuljettaja Kartanlukija 2016 Cyril Despres David Kastera ==Lähteet== Luokka:Erämaaralliautot
Kaitapahaputki

Kaitapahaputki (Oenanthe lachenalii) on sarjakukkaiskasvien (Apiaceae) heimoon, pahaputkien (Oenanthe) sukuun kuuluva kasvilaji. Se on korkeakasvuinen, kosteilla paikoilla kasvava ruohovartinen kasvi. Kaitapahaputki muistuttaa jonkin verran pulleapahaputkea (Oenanthe fistulosa), mutta lajit ovat erotettavissa varsien, lehtien ja lehtiruotien ulkonäön perusteella. Kaitapahaputken varsi voi kasvaa reilun metrin korkuiseksi ja varsi on sileä sekä vähähaarainen. Lehdet ovat kahteen kertaan pariliuskaisia ja liuskat ovat pitkiä sekä kapeita. Ylimmät lehdet ovat kuitenkin vain kertaalleen pariliuskaisia. Kaitapahaputken kukintona on muutamista sarjoista koostuva kerrannaissarja. Yksittäiset kukat ovat pieniä ja valkoisia. Kaitapahaputki kukkii heinä–elokuussa. Hedelmät ovat noin 3 mm pitkiä. Kaitapahaputkea ei kasva Suomessa. Ruotsissa lajia tavataan harvinaisena Blekingessä ruovikoissa sekä merenrantaniityillä. Kaitapahaputken tieteellisen nimen lajinimi (lachenalii) viittaa 1700-luvun loppupuolella eläneeseen sveitsiläiseen kasvitieteilijään Werner de la Chenaliin. == Lähteet == Luokka:Pahaputket
Joey Jones

Joey Jones (s. 4. maaliskuuta 1955 Llandudno) on walesilainen jalkapalloilija, pelipaikaltaan laitapuolustaja. Hän on pituudeltaan 179-senttimetrinen. Hän pelasi seuraurallaan Englannin sarjoissa ja 72 maaottelua Walesin maajoukkueessa. Jones aloitti liigauransa 1970-luvun lopulla walesilaisessa Wrexhamissa, joka sekin pelasi Englannin liigaa. Hän edusti myös Liverpoolia kausina 1975–1978, jolloin joukkue voitti kerran UEFA-cupin ja kahdesti Euroopan mestarijoukkueiden cupin, Chelseaa kausina 1982–1985 ja Huddersfield Townia kausina 1985–1987. Uransa loppuvuodet hän pelasi jälleen Wrexhamissa. Jones pelasi Walesin maajoukkueessa 72 maaottelua ja teki niissä yhden maalin vuosina 1975–1986. Wales ei selviytynyt tuona aikana arvokilpailujen lopputurnauksiin. == Lähteet == Luokka:Walesilaiset jalkapalloilijat Luokka:Vuonna 1959 syntyneet Luokka:Elävät henkilöt
Peter Nicholas

Peter Nicholas (s. 10. marraskuuta 1959 Newport) on walesilainen jalkapalloilija, pelipaikaltaan puolustava keskikenttäpelaaja. Hän on pituudeltaan 174-senttimetrinen. Hän pelasi seuraurallaan Englannissa ja yhden kauden Skotlannissa sekä 73 maaottelua Walesin maajoukkueessa. Nicholas aloitti liigauransa 1970-luvun lopulla Crystal Palacessa ja edusti sen jälkeen Arsenalia, Luton Townia, skotlantilaisseura Aberdeenia, Chelseaa ja Watfordia. Nicholas pelasi Walesin maajoukkueessa 73 maaottelua ja teki niissä kaksi maalia vuosina 1979–1992. Wales ei selviytynyt tuona aikana arvokilpailujen lopputurnauksiin. == Lähteet == Luokka:Walesilaiset jalkapalloilijat Luokka:Vuonna 1959 syntyneet Luokka:Elävät henkilöt
Connor Roberts

Connor Richard John Roberts (s. 23. syyskuuta 1995 Neath) on walesilainen jalkapalloilija, pelipaikaltaan laitapuolustaja. Hän on pituudeltaan 175-senttimetrinen. Hän on pelannut seuraurallaan Englannissa eri sarjatasoilla. Kauden 2023–2024 hän aloitti Valioliigassa pelaavassa Burnleyssä ja siirtyi tammikuussa 2024 lainalle mestaruussarjan Leeds Unitediin. Walesin maajoukkueessa hän on pelannut helmikuun 2024 loppuun mennessä 53 ottelua. Roberts pelasi Swansea Cityn junioreissa ja kuului elokuuhun 2021 saakka seuran omistukseen mutta pelasi myös lainalla Yeovil Townissa, Bristol Roversissa ja Middlesbrough'ssa. Kaudella 2017–2018 Roberts pelasi Swansean joukkueessa Valioliigaa neljä ottelua, joista kolme avauskokoonpanossa. Kaudella 2021–2022 hän pelasi Burnleyn joukkueessa 21 valioliigaottelua, joista 19 ottelua avauskokoonpanossa, ja teki niissä yhden maalin, huhtikuussa Southamptonia vastaan. Kaudella 2023–2024 hän on pelannut vuodenvaihteeseen mennessä 12 valioliigaottelua. Englannin mestaruussarjassa Roberts on kauden 2022–2023 loppuun mennessä pelannut 173 ottelua ja tehnyt niissä 15 maalia; otteluista yhden hän on pelannut Middlesbrough'ssa, 43 Burnleyssä ja loput Swanseassa. Roberts pelasi Walesin A-maajoukkueessa ensimmäisen kerran maaliskuussa 2018 ystävyysottelussa Uruguayta vastaan. Helmikuun 2024 loppuun mennessä hän on pelannut 53 maaottelua, joista 47 ottelua avauskokoonpanossa. Hän oli vuonna 2021 järjestetyissä EM-kilpailuissa avauskokoonpanossa Walesin kaikissa neljässä ottelussa. Myös MM-kilpailuissa 2022 hän pelasi Walesin kaikki kolme ottelua, joista kahdessa hän oli avauskokoonpanossa. Hänen maaotteluistaan seitsemän kuului vuoden 2020 EM- kilpailujen karsintaan, kahdeksan vuoden 2022 MM-kilpailujen karsintaan ja kahdeksan vuoden 2024 EM-kilpailujen karsintaan. Ensimmäisen maaottelumaalinsa Roberts teki syyskuussa 2018 Kansojen liigan ottelussa Irlantia vastaan, toisen kesäkuussa 2021 EM-kilpailujen alkulohko-ottelussa Turkkia vastaan ja kolmannen marraskuussa 2021 MM-kilpailujen karsintaottelussa Valko-Venäjää vastaan. == Lähteet == Luokka:Walesilaiset jalkapalloilijat Luokka:Vuonna 1995 syntyneet Luokka:Elävät henkilöt
Joe Morrell

Joseff John "Joe" Morrell (s. 3. tammikuuta 1997 Ipswich, Englanti) on walesilainen jalkapalloilija, pelipaikaltaan keskikenttäpelaaja. Hän on pelannut seuraurallaan pääasiassa Englannin ykkös- ja kakkosliigassa. Walesin maajoukkueessa hän on pelannut 37 ottelua. Morrell pelasi Bristol Cityn junioreissa. Englannin mestaruussarjassa pelaavassa seuran edustusjoukkueessa hän pääsi pelaamaan cup-otteluita ja marraskuussa 2018 yhden liigaottelun. Lainasopimuksilla hän on pelannut alemmilla sarjatasoilla Sutton Unitedissa, Margatessa, Cheltenham Townissa ja Lincoln Cityssä. Lokakuussa 2020 hän siirtyi mestaruussarjassa pelaavaan Luton Towniin ja elokuussa 2021 ykkösliigassa pelaavaan Portsmouthiin. Morrell pelasi Walesin nuorisomaajoukkueissa parikymmentä ottelua. Walesin A-maajoukkueessa hän pelasi ensimmäisen kerran syyskuussa 2019 ystävyysottelussa Valko-Venäjää vastaan ja oli kentällä täydet 90 minuuttia. Sen jälkeen hän pelasi loka- marraskuussa 2019 neljä EM-karsintaottelua Slovakiaa, Kroatiaa, Azerbaidžania ja Unkaria vastaan, ja kahdessa niistä avauskokoonpanossa. Kesällä 2021 käydyissä EM-kilpailuissa hän pelasi avauskokoonpanossa Walesin kaikissa neljässä ottelussa. Vuoden 2022 MM-kilpailuissa hän pääsi vaihdosta kentälle kahdessa ottelussa. Vuoden 2023 loppuun mennessä Morrell on pelannut 37 A-maaottelua, joissa 26 kertaa avauskokoonpanossa. == Lähteet == Luokka:Walesilaiset jalkapalloilijat Luokka:Vuonna 1997 syntyneet Luokka:Elävät henkilöt